ai4bharat/Pralekha huggingface dataset:
पंतप्रधान कार्यालय
पंतप्रधानांनी पाच वंदे भारत गाडयांना हिरवा झेंडा दाखवून रवाना केले
पंतप्रधान नरेंद्र मोदी यांनी आज मध्य प्रदेशातील भोपाळमधील राणी कमलापती रेल्वे स्थानक इथून पाच वंदे भारत एक्सप्रेस गाड्यांना हिरवा झेंडा दाखवून रवाना केले. या पाच वंदे भारत गाड्या आहेत - भोपाळ  - इंदूर वंदे भारत एक्सप्रेस; भोपाळ  - जबलपूर वंदे भारत एक्सप्रेस; रांची - पाटणा वंदे भारत एक्सप्रेस; धारवाड - बंगळुरू वंदे भारत एक्सप्रेस आणि गोवा  - मुंबई वंदे भारत एक्सप्रेस.
पंतप्रधानांनी राणी कमलापती - इंदूर वंदे भारत एक्स्प्रेसच्या पहिल्या डब्याची पाहणी केली. तसेच या गाडीतून प्रवास करणाऱ्या मुलांशी आणि गाडीच्या कर्मचाऱ्यांशीही त्यांनी संवाद साधला.
पंतप्रधानांनी ट्विट केले:
"आज भोपाळ मध्ये पाच वंदे भारत गाडयांना एकाच वेळी हिरवा झेंडा दाखवून रवाना करण्याचे सौभाग्य लाभले. देशभरात पायाभूत सुविधा आणि कनेक्टिव्हीटी वेगाने विकसित करण्याप्रति आमचे सरकार किती कटिबद्ध आहे हे यातून दिसून येते."
भोपाळ  - इंदूर वंदे भारत एक्स्प्रेस गाडीतून प्रवास करणारे इंदूरचे खासदार शंकर लालवानी यांच्या ट्विटला उत्तर देताना पंतप्रधानांनी मध्य प्रदेशच्या जनतेचे अभिनंदन केले आणि उज्जैनला जाणाऱ्या यात्रेकरूंचा प्रवास यामुळे अधिक सुलभ होईल असे सांगितले. त्यांनी ट्विट मध्ये म्हटले आहे :
"इंदूर -भोपाळ दरम्यान सुरु झालेल्या वंदे भारत गाडीबद्दल मध्य प्रदेशच्या लोकांचे खूप-खूप अभिनंदन. यामुळे त्यांना सुरक्षित आणि आरामदायी प्रवासाचा आनंद घेता येईल तसेच धार्मिक शहर उज्जैनला भेट देणाऱ्या भाविकांचा प्रवासही सुखकर होईल."
भोपाळ  - जबलपूर वंदे भारत एक्स्प्रेसचे जबलपूर येथे स्वागत करणारे जबलपूरचे खासदार राकेश सिंह यांच्या ट्विटला उत्तर देताना पंतप्रधानांनी ट्विट केले की, या गाडीमुळे राजधानी भोपाळ आणि सांस्कृतिक राजधानी जबलपूर यांच्यात उत्तम कनेक्टिव्हिटी निर्माण होईल तसेच पर्यटनाला चालना मिळेल आणि यात्रेकरूंचा प्रवास सुखकर होईल.
"देशाची शान असलेल्या वंदे भारत गाडीमुळे मध्य प्रदेशची सांस्कृतिक राजधानी जबलपूर आणि राज्याची राजधानी भोपाळ दरम्यान कनेक्टिविटी वाढेल, त्याचबरोबर धार्मिक आणि पर्यटन स्थळांचा देखील वेगाने विकास होईल."
रांचीचे खासदार संजय सेठ यांच्या ट्विटला उत्तर देताना पंतप्रधान नरेंद्र मोदी म्हणाले की, रांची - पाटणा वंदे भारत एक्स्प्रेसमुळे खनिजांनी संपन्न झारखंड आणि बिहारच्या समृद्धीला मदत होईल.
"रांची-पाटणा दरम्यान सुरु करण्यात आलेली नवीन वंदे भारत गाडी केवळ लोकांचा प्रवास आरामदायी बनवणार नाही तर खनिजांनी संपन्न झारखंड आणि बिहारच्या आर्थिक प्रगतीतही उपयुक्त ठरेल. "
गोव्याचे मुख्यमंत्री डॉ. प्रमोद सावंत यांनी गोवा  - मुंबई वंदे भारत एक्स्प्रेसबाबत केलेल्या ट्विटला उत्तर देताना पंतप्रधानांनी ट्विट केले.
"वंदे भारत गाडीमुळे जास्तीत जास्त पर्यटकांना गोव्याचे निसर्गसौंदर्य अनुभवता येईल. तसेच कोकण किनारपट्टीच्या संपर्क व्यवस्थेतही सुधारणा होईल."
केंद्रीय मंत्री प्रल्हाद जोशी आणि कर्नाटकचे राज्यपाल थावरचंद गेहलोत यांनी धारवाड - बंगळुरू वंदे भारत एक्सप्रेसमधून प्रवास केला. जोशी यांच्या ट्विटला उत्तर देताना पंतप्रधानांनी ट्विट केले
"धारवाड-बंगळुरू वंदे भारत एक्स्प्रेसमुळे संपूर्ण कर्नाटकातील कनेक्टिव्हिटी सुधारेल. तसेच राज्यातील व्यापार आणि पर्यटन देखील सुधारेल."
आरोग्य आणि कुटुंब कल्याण मंत्रालय
मिथक विरुद्ध तथ्ये
नवी दिल्ली, 17 नोव्हेंबर 2022
कोव्हॅक्सिन या स्वदेशी कोविड -19 लसीची निर्माता कंपनी भारत बायोटेकला काही राजकीय दबावांमुळे लसीच्या निर्मितीसाठी आवश्यक असलेल्या काही प्रक्रिया वगळाव्या लागल्या आणि क्लिनिकल चाचण्यांचा “वेग” वाढवावा लागला अशा प्रकारची वृत्त प्रसारमाध्यमांमध्ये येत आहेत. या लसीच्या प्रयोगशाळेतील चाचण्यांच्या तीन टप्प्यांमध्ये अनेक प्रकारच्या अनियमितता होत्या असे ही या वृत्तात म्हटले आहे. प्रसार माध्यमांमधील हे अहवाल पूर्णपणे दिशाभूल करणारे, संभ्रम निर्माण करणारे आणि चुकीची माहिती देणारे आहेत.
हे स्पष्ट करण्यात आले आहे की केंद्र सरकार आणि राष्ट्रीय नियंत्रक, केंद्रीय औषध प्रमाणन नियंत्रण संस्था CDSCO यांनी कोविड -19 लसीच्या आपत्कालीन वापराला मान्यता देताना वैज्ञानिक दृष्टिकोन आणि विहित नियमांचे पालन केले आहे. केंद्रीय औषध प्रमाणन नियंत्रण संस्था  च्या विषय तज्ञ समितीची  बैठक 1 आणि 2 जानेवारी 2021 रोजी झाली होती. आणि योग्य विचारविनिमय केल्यानंतर भारत बायोटेकच्या कोविड-19 विषाणू लसीच्या प्रतिबंधित आपत्कालीन मंजुरीच्या प्रस्तावाच्या संदर्भात शिफारसी करण्यात आल्या.
जानेवारी 2021 मध्ये प्रतिबंधित स्वरुपात आणीबाणीच्या वापरासाठी कोवॅक्सीनला मंजूरी देण्यापूर्वी, विषय तज्ञ समितीने लसीची सुरक्षितता आणि रोगप्रतिकारकतेवरील माहितीचे पुनरावलोकन केले आणि क्लिनिकल चाचणीच्या टप्प्यात , सार्वजनिक हितासाठी, आणीबाणीच्या परिस्थितीत प्रतिबंधित वापरासाठी या लसीला परवानगी देण्याची शिफारस केली. , लसीकरणासाठी अधिक पर्याय असावेत विशेषत: उत्परिवर्ती स्ट्रेनद्वारे संसर्ग झाल्यास. आपल्याकडे लसींचे पर्याय उपलब्ध असावेत हा त्यामागील उद्देश होता.
भारत बायोटेकने सादर केलेली वैज्ञानिक माहिती आणि या संदर्भात स्थापित केलेल्या पद्धतींच्या आधारावर विषय तज्ञ समिती SEC ने कोवॅक्सिनच्या प्रस्तावित लसीच्या तिसऱ्या टप्प्यातील प्रयोगशाळेतील  चाचण्यांना मान्यता दिली होती. शिवाय, बातम्यांच्या अहवालात दावा केल्याप्रमाणे, Covaxin च्या क्लिनिकल चाचण्यांमध्ये केलेले कथित 'अवैज्ञानिक बदल' हे मेसर्स भारत बायोटेकद्वारे केंद्रीय औषध प्रमाणन नियंत्रण संस्था CDSCO मध्ये सादरीकरण केल्यानंतर, CDSCO ने सांगितलेल्या योग्य प्रक्रियेचे पालन करून आणि भारताचे औषध महानियंत्रक कडून मंजुरी मिळाल्यानंतर करण्यात आले आहेत.
याव्यतिरिक्त, नंतर, भारत बायोटेकने केलेले पुढील सादरीकरण आणि CDSCO च्या विषय तज्ञ समितीद्वारे अंतरिम परिणामकारकता आणि सुरक्षितता विषयक डेटाचे मूल्यांकन करून, COVID-19 लसीच्या प्रशासनाची अट 'क्लिनिकल चाचणीच्या टप्प्यात’ 11 मार्च 2021 रोजी काढून टाकण्यात आली.
S.Kane/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 165
पंतप्रधान कार्यालय
जागतिक जैवइंधन आघाडीची  स्थापना
नवी दिल्लीत G20 परिषदेच्या पार्श्वभूमीवर पंतप्रधान नरेंद्र मोदी यांच्यासह सिंगापूर, बांगलादेश, इटली, अमेरिका, ब्राझील, अर्जेंटिना, मॉरिशस आणि संयुक्त अरब अमिरातीच्या प्रमुखांनी 9 सप्टेंबर 2023 रोजी जागतिक जैवइंधन आघाडीची स्थापना केली.
G20 च्या अध्यक्षपदावरून जागतिक जैव इंधन आघाडी  स्थापन करण्याबाबत भारताने पुढाकार घेतला आहे. तंत्रज्ञानातील प्रगती सुलभ करून, शाश्वत जैवइंधनाचा अधिकाधिक वापर, मजबूत प्रमाणीकरणाची घडी बसवत आणि सर्व संबंधितांच्या व्यापक सहभागाने प्रमाणीकरण या माध्यमांतून जैवइंधनाच्या जागतिक वापरात वाढ करण्याचा हेतू या आघाडीने ठेवला आहे. ही आघाडी केंद्रीय ज्ञान भांडार आणि तज्ञ केंद्र म्हणूनही काम करणार आहे. GBA जागतिक जैव इंधन आघाडीचे उद्दिष्ट एक उत्प्रेरक व्यासपीठ म्हणून काम करणे तसेच जैवइंधनाच्या प्रगतीसाठी आणि व्यापक स्विकारार्हता वाढवण्यासाठी जागतिक सहकार्य वाढवणे हा आहे.
इलेक्ट्रॉनिक्स आणि माहिती तंत्रज्ञान मंत्रालय
यूपीआयमध्ये सामील होण्याच्या जपानने दाखवलेल्या स्वारस्याबाबत माहिती आणि तंत्रज्ञान मंत्री अश्विनी वैष्णव यांचे वक्तव्य
“जवळपास प्रत्येक जागतिक मंच, मग तो जी-20 असो, एससीओ किंवा जी-7, जिथे जिथे पंतप्रधान नरेंद्र मोदी यांची डिजिटल इंडिया संकल्पना मांडत आहोत, तिथे याबाबत खूप चांगले आकर्षण निर्माण होत आहे. मोदीजींनी डिजिटल तंत्रज्ञानाचे लोकशाहीकरण कसे केले हे लोकांना समजले आहे. पंतप्रधान मोदी यांचा डिजिटल इंडियाचा गहन आणि व्यापक दृष्टीकोन स्वीकारल्याबद्दल मी जपानच्या डिजिटल मंत्र्याचे आभार मानतो.” असे प्रतिपादन इलेक्ट्रॉनिक्स तसेच माहिती आणि तंत्रज्ञान, रेल्वे आणि दळणवळण मंत्री अश्विनी वैष्णव यांनी केले. भारताच्या युपीआय पेमेंट प्रणालीमध्ये सामील होण्यासाठी इच्छुक असल्याच्या जपानचे डिजिटल परिवर्तन मंत्री कोनो तारो यांच्या विधानाला अश्विनी वैष्णव उत्तर देत होते.
“आम्ही नुकतीच आमच्या जी-7 सदस्य देशांच्या डिजिटल मंत्र्यांची बैठक घेतली होती. भारताचे डिजिटल मंत्री वैष्णव आमच्यासोबत या बैठकीत सामील झाले होते. आणि आत्ता, जपान आणि भारत डिजिटल सहकार्याला चालना देण्याचा प्रयत्न करत आहेत, असे जपानचे डिजिटल मंत्री कोनो तारो यांनी आज एका वृत्तवाहिनीला दिलेल्या मुलाखतीत सांगितले. आम्ही आता भारतीय यूपीआय पेमेंट सिस्टममध्ये सामील होण्याचा गांभीर्याने विचार करत आहोत. आम्ही सहकार्यातून सुरुवात करून ई-आयडी परस्पर कसे ओळखायचे याचाही विचार करत आहोत जेणेकरून आम्ही इंटरऑपरेबिलिटी वाढवू शकतो.” असेही जपानच्या डिजिटल मंत्र्यांनी सांगितले.
पंतप्रधान कार्यालय
पंतप्रधान नरेंद्र मोदी यांनी नागरिकांना हर घर तिरंगा मोहिमेला बळ देण्याचे आवाहन केले
स्वतंत्र भारताच्या ध्वजाचे स्वप्न पाहिलेल्या आणि त्यासाठी अतुलनीय साहस दाखवून प्रयत्नांची पराकाष्ठा करणाऱ्यांचेही स्मरण केले
आपल्या इतिहासात 22 जुलै या दिवसाला विशेष महत्व आहे, कारण 1947 रोजी याच दिवशी आपला राष्ट्रीय ध्वज स्विकारण्यात आला: पंतप्रधान
नवी दिल्ली, 22 जुलै 2022
पंतप्रधान नरेंद्र मोदी यांनी नागरिकांना हर घर तिरंगा मोहिमेला बळ देण्याचे आवाहन केले आहे. तसेच स्वतंत्र भारताच्या ध्वजाचे स्वप्न पाहिलेल्या आणि त्यासाठी अतुलनीय साहस दाखवून प्रयत्नांची पराकाष्ठा करणाऱ्यांचे त्यांनी स्मरण केले. याशिवाय त्यांनी आपल्या इतिहासातील काही संस्मरणीय गोष्टींचाही उल्लेख केला ज्यामध्ये आपल्या तिरंग्याशी संबंधित समितीच्या तपशीलांची माहिती आहे. तसेच पंडित नेहरूंनी सर्वप्रथम तिरंगा फडकवल्याच्या घटनेचाही उल्लेख पंतप्रधानांनी केला आहे. आपल्या इतिहासात 22 जुलै या दिवसाला विशेष महत्व आहे, कारण 1947 रोजी याच दिवशी आपला राष्ट्रीय ध्वज स्वीकारण्यात आला, असे पंतप्रधान म्हणाले.
अनेक ट्वीटसच्या मालिकेत पंतप्रधान म्हणाले :
‘यावर्षी आपण सर्व स्वातंत्र्याचा अमृत महोत्सव साजरा करत असताना हर घर तिरंगा मोहिमेला पाठबळ देऊया. 13 ते 15 ऑगस्ट या कालावधीत आपल्या घरावर तिरंगा फडकवा किंवा तुमच्या घरांमध्ये तिरंगा लावा. या मोहिमेमुळे आपले राष्ट्रीय ध्वजाशी असलेले ऋणानुबंध अधिक दृढ होतील.”
‘आपल्या इतिहासात आजच्या 22 जुलै या दिवसाला विशेष महत्व आहे, कारण 1947 रोजी याच दिवशी आपला राष्ट्रीय ध्वज स्वीकारण्यात आला. त्यानिमित्ताने आज आपल्या इतिहासातील काही संस्मरणीय गोष्टी तुम्हाला सांगतो आहे, ज्यामध्ये आपल्या तिरंग्याशी संबंधित समितीच्या तपशीलांची माहिती आहे. तसेच पंडित नेहरूंनी सर्वप्रथम तिरंगा फडकवल्याच्या घटनेचाही उल्लेख आहे.’
वसाहतवादी राजवटीशी लढत असताना ज्यांनी स्वतंत्र भारताच्या ध्वजाचे स्वप्न पाहिले आणि त्यासाठी अतुलनीय साहस दाखवून प्रयत्नांची पराकाष्ठा केली त्यांचे आज आपण स्मरण करूया. त्यांच्या स्वप्नांची पूर्तता करण्यासाठी आणि त्यांच्या स्वप्नातला भारत घडवण्यासाठी आम्ही आमच्या वचनबद्धतेचा पुनरुच्चार करतो."
S.Tupe/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
महाराष्ट्रातील रस्ते सुधारणा कामासाठी एडीबी व भारत सरकार दरम्यान 177 दशलक्ष डॉलर्सच्या ऋण करारावर स्वाक्षऱ्या
नवी दिल्ली, 28 मे 2020
एडीबी अर्थात आशियाई विकास बँक व भारत सरकार यांनी आज महाराष्ट्रातल्या 450 किलोमीटर राज्य महामार्ग तसेच महत्वाच्या जिल्हा मार्ग सुधारणा कामासाठी 177 दशलक्ष डॉलर्सच्या ऋण करारावर स्वाक्षऱ्या केल्या.
महाराष्ट्र राज्य रस्ते सुधारणा प्रकल्पासाठी, समीर कुमार खरे, अतिरिक्त सचिव , आर्थिक व्यवहार विभाग, अर्थ मंत्रालय यांनी भारत सरकारच्या वतीने तर, एडीबीचे ‘इंडिया रेसिडन्ट मिशन’चे भारतातील संचालक केनीची योकोयामा यांनी एडीबीच्या वतीने यावर स्वाक्षऱ्या केल्या.
या प्रकल्पामुळे राज्यातील शहरी केंद्रे व ग्रामीण भाग यांच्यातले दळणवळण वाढून ग्रामीण समुदायाला बाजारपेठ प्रवेश, रोजगाराच्या संधी व सेवा अधिक चांगल्या उपलब्ध होण्यासाठी मदत होईल, असे खरे यांनी यावेळी सांगितले. दळणवळण वाढल्याने राज्यातल्या महत्वाच्या शहरी केंद्रांच्या बाहेर, द्वितीय श्रेणी शहरातही विकासाचा व उपजीविकेच्या संधींचा विस्तार होईल; त्यामुळे उत्पन्नातली असमानता कमी होईल.
या प्रकल्पामुळे रस्ते सुरक्षा तपासणी जाळे विकसित करून रस्ते सुरक्षा उपाययोजना बळकट होतील. आंतरराष्ट्रीय उत्तम पद्धतींचे अनुकरण केल्याने वृद्ध, महिला व बालके यांचे यामुळे संरक्षण होईल, असे योकोहामा यांनी सांगितले. अद्ययावत रस्ते देखभाल यंत्रणा हे या प्रकल्पाचे आणखी एक वैशिष्ट्य असल्याचे त्यांनी सांगितले. रस्त्यांचा दर्जा व सेवा टिकवून ठेवण्यासाठी कंत्राटदाराला 5 वर्षासाठी कामगिरीवर आधारित देखभाल जबाबदारी सोपवण्यासाठी प्रोत्साहन दिले जाईल.
या प्रकल्पातून महाराष्ट्रात सुमारे 450 किलोमीटरचे 2 प्रमुख जिल्हा रस्ते, 11 राज्य महामार्ग सुधारणा कामे तसेच सात जिल्ह्यात दुपदरीकरणाची व राष्ट्रीय महामार्ग, बंदरे, विमानतळ, रेल्वे हब, आंतरराज्य रस्ते, जिल्हा मुख्यालये, औद्योगिक विभाग, उद्योजकता समूहकेंद्रे, कृषी क्षेत्रापर्यंत पोहोचण्याची सुविधा वाढवण्यात येईल.
रस्ते आरेखन, रस्ते देखभाल आखणी व रस्ते सुरक्षितता क्षेत्रात, आपत्ती तसेच बदलत्या हवामानातही टिकून राहण्याची क्षमता राखणे, यासाठी महाराष्ट्र सार्वजनिक बांधकाम विभाग प्रकल्प कर्मचाऱ्यांना प्रशिक्षण देण्याबाबतही या प्रकल्पाअंतर्गत लक्ष पुरविण्यात येणार आहे.
दारिद्र्य निर्मुलनासाठीचे प्रयत्न सुरु ठेवतानाच समृध्द, समावेशक, स्थितीस्थापक व शाश्वत आशिया व पॅसिफिकसाठी ‘एडीबी’ कटिबद्ध आहे. 1966 मधे स्थापन झालेल्या एडीबीचे 68 सदस्य आहेत.S.Pophale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 274
संरक्षण मंत्रालय
१९७१ च्या युद्धातील शूरवीरांच्या सन्मानार्थ 'आझादी की विजय शृंखला’ आणि ‘संस्कृतियों का महासंगम’ या कार्यक्रमांचा एनसीसीकडून प्रारंभ
स्वातंत्र्याच्या अमृतमहोत्सवाचा एक भाग म्हणून एनसीसी अर्थात राष्ट्रीय छात्र सेनेने ‘आझादी की विजय शृंखला' आणि 'संस्कृती का महासंगम’ हे कार्यक्रम आयोजित केले आहेत. या कार्यक्रमातील पहिला उपक्रम म्हणजेच 'आझादी की विजय शृंखला' 28 नोव्हेंबर ते 10 डिसेंबर 2021 या कालावधीत होत असून यात देशभरातल्या 75 ठिकाणी 1971 च्या युद्धातील शूरवीरांना सन्मानित करण्यात येत आहे. या 75 पैकी पाच स्थाने शौर्य पुरस्कार पोर्टलवर  थेट वेबकास्टसाठी निश्चित करण्यात आली आहेत.
दुसरा भाग म्हणजे, ‘संस्कृतियों का महासंगम’, हे एक विशेष राष्ट्रीय एकात्मता शिबिर दिल्ली येथे आयोजित केले जाईल. सांस्कृतिक आदानप्रदानाच्या या शिबिरात देशभरातील छात्र सहभागी होतील. समारोप राष्ट्रीय राजधानीतील एनसीसी कॅम्प ऑडिटोरियममध्ये होईल. समारोप कार्यक्रमात सीमा क्षेत्रातील आणि किनारी भागातील छात्र आपापल्या राज्यांमधील सुंदर स्थानिक नृत्य सादर करतील. कार्यक्रमात 22 भाषांमध्ये एकीकरण गीत गायले जाईल.
1971 च्या युद्धातील शूरवीरांच्या कुटुंबीयांचा 75 ठिकाणी सत्कार करणे आणि संपूर्ण राष्ट्राला तो दाखवणे हा या महोत्सवाचा उद्देश आहे. हा कार्यक्रम भारतातील सांस्कृतिक विविधतेचे दर्शन घडवेल आणि विशेषत: सीमावर्ती आणि किनारी भागातील विविधता दर्शवेल. या ठिकाणी अलीकडेच एनसीसीची 'विविधतेतील एकता' अधिक वृद्धिंगत करण्यासाठी सुरुवात झाली आहे.
पंतप्रधान कार्यालय
राष्ट्रीय परिवर्तनासाठी समग्र शिक्षण प्रणाली अत्यावश्यक: पंतप्रधान
नवी दिल्ली, 7 सप्टेंबर 2021
पंतप्रधान श्री नरेंद्र मोदी यांनी म्हटले आहे की राष्ट्रीय परिवर्तनासाठी एक समग्र शिक्षण प्रणाली अत्यंत आवश्यक आहे. MyGovIndia द्वारे एक ट्विट सामायिक करताना पंतप्रधान म्हणाले की, गेल्या 7 वर्षांमध्ये शिक्षण क्षेत्रात झालेल्या बदलांची झलक दाखवणारी ही एक ट्वीट शृंखला आहे.
एका ट्विटमध्ये पंतप्रधान म्हणाले;
"राष्ट्रीय परिवर्तनासाठी एक समग्र शिक्षण प्रणाली अत्यावश्यक आहे.
गेल्या 7 वर्षांमध्ये शिक्षण क्षेत्रात झालेल्या बदलांची झलक दाखवणारी ही एक ट्वीट शृंखला आहे."
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मत्स्योत्पादन, पशुविकास आणि दुग्धविकास मंत्रालय
मत्स्य पालन, पशुसंवर्धन आणि दुग्धव्यवसाय मंत्री श्री. परशोत्तम रुपाला 75 उद्योजकांचे संमेलन आणि 75 स्वदेशी पशु प्रजातींच्या प्रदर्शनाच्या उद्घाटन सत्राला संबोधित करणार
केंद्रीय मत्स्य पालन, पशुसंवर्धन आणि दुग्ध व्यवसाय मंत्री श्री परशोत्तम रुपाला उद्या नवी दिल्ली येथे आयोजित ’75 उद्योजक आणि 75 स्वदेशी पशु प्रजातीं’च्या संमेलनाचे प्रमुख पाहुणे म्हणून उपस्थित राहणार असून यावेळी ते संमेलनाच्या उद्घाटन सत्राला संबोधित करतील. राज्य मंत्री, एफएएचडी डॉ. एल. मुरुगन आणि राज्य मंत्री, एफएएचडी डॉ. संजीव कुमार बलयान यावेळी सन्माननीय पाहुणे म्हणून उपस्थित राहणार असून ते देखील या कार्यक्रमाला संबोधित करतील.
स्वातंत्र्याच्या अमृत महोत्सवानिमित्त आयोजित करण्यात आलेल्या कार्यक्रमांचा भाग म्हणून पशुपालन आणि दुग्धव्यवसाय विभागाने सीआयआय च्या सहयोगाने हे संमेलन आयोजित केले आहे. दुग्धव्यवसाय आणि पशुपालन करणारे शेतकरी, नावोन्मेषी व्यावसायिक, स्टार्टअप आणि उद्योग यासह बोवीन/काप्रीन/एविअन/पोर्सीन या 75 उत्कृष्ट स्वदेशी प्रजातींचे डिजिटल प्रदर्शन याला या संमेलनात विशेष महत्त्व असेल.
या संमेलनातील सत्रांमध्ये उत्पादन वाढवणे आणि प्राण्यांचे आरोग्य सुधारणे, मूल्य वृद्धी आणि बाजारपेठेशी संबध प्रस्थापित करणे, नावोन्मेष आणि नाविन्यपूर्ण तंत्रज्ञान या तीन संकल्पनांवर आधारित तांत्रिक सत्रांवर विशेष भर दिला जाईल. बाजारातील महत्वाचे प्रवाह प्रदर्शित करणे, संधी ओळखणे आणि शेतकऱ्यांचे उत्पन्न वाढवण्याच्या उद्देशाने दुग्ध व्यवसाय आणि पशुपालन क्षेत्रासाठी स्पष्ट मार्ग आखणे हे या संमेलनाचे प्रमुख उद्दिष्ट आहे.
संरक्षण मंत्रालय
राष्ट्रीय एकात्मिक भ्रमंतीच्या मुलांबरोबर लष्कर प्रमुखांचा संवाद
नवी दिल्ली, 10 जून 2019
राष्ट्रीय एकात्मिक भ्रमंतीवर असलेल्या रामबाण, रिसी आणि राजोरी प्रांतातील 20 आणि बारामुल्लामधल्या 120 विद्यार्थ्यांनी आज नवी दिल्लीला भेट दिली. या विद्यार्थ्यांच्या गटाने लष्कर प्रमुख जनरल बिपीन रावत यांच्याशी संवाद साधला. यावेळी रावत यांनी या भागात सेवा बजावत असताना आलेले अनुभव सांगितले आणि राष्ट्र निर्मितीच्या प्रक्रियेत सक्रीय योगदान देण्यासाठी कठोर परिश्रम करण्याचे आवाहन केले तसेच त्यांनी या विद्यार्थ्यांना सशस्त्र दलात सहभागी होऊन देशाची सेवा करण्याचे आवाहन केले.
M.Chopade/S.Kane/P.Malandkar
(Visitor Counter : 53
पंतप्रधान कार्यालय
गुजरातमधील अंबाजी येथे झालेल्या दुर्घटनेत झालेल्या जीवितहानीबद्दल पंतप्रधानांनी शोक व्यक्त केला
नवी दिल्ली, 2 सप्टेंबर 2022
पंतप्रधान नरेंद्र मोदी यांनी गुजरातमधील अंबाजी येथे झालेल्या दुर्घटनेत झालेल्या जीवितहानीबद्दल तीव्र शोक व्यक्त केला आहे. तसेच या दुर्घटनेत जखमी झालेल्या व्यक्ती लवकरात लवकर बरे व्हाव्यात, अशी कामनाही त्यांनी केली आहे.
पंतप्रधान कार्यालयाने ट्विट केले;
"गुजरातमधील अंबाजी येथे झालेल्या दुर्घटनेत झालेल्या जीवितहानीमुळे मला खूप दुःख झाले आहे. जखमींना लवकरात लवकर बरे व्हावे अशी मी कामना करतो. बाधितांना शक्य ती सर्व मदत केली जात आहे- पंतप्रधान @narendramodiJaydevi PS/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
निती आयोग
नीती आयोगाच्या अटल इनोव्हेशन मिशनकडून एटीएल टिंकरिंग मॅरॉथॉन 2019 च्या राष्ट्रीय विजेत्यांची नावे जाहीर
नवी दिल्ली, 5 ऑगस्ट 2020
नीती आयोगाच्या अटल इनोव्हेशन मिशनतर्फे त्यांचा पथदर्शी वार्षिक उपक्रम, राष्ट्रीय इनोव्हेशन मॅरॉथॉन आव्हान, एटीएल टिंकरिंग मॅरॉथॉन 2019 चे निकाल जाहीर करण्यात आले. देशभरातील 5000 पेक्षा जास्त अटल टिंकरिंग प्रयोगशाळांमध्ये ही स्पर्धा घेण्यात आली. यात राष्ट्रीय स्तरावरील 150 विजेत्यांची नवे जाहीर करण्यात आली. माय गोव्ह पोर्टलच्या मदतीने, या अटल इनोव्हेशन मिशनने या मॅरॉथॉनचे आयोजन केले होते.
‘संशोधन, कल्पनाविलास, नवोन्मेश, अंमलबजावणी- अधिक उत्तमतेसाठी विचारपूर्वक संशोधन” या मध्यवर्ती संकल्पनेवर आधारित असलेल्या यंदाच्या मॅराथॉनची संपूर्ण आखणी विद्यार्थ्यांनीच केली होती. या आव्हानाच्या पहिल्या टप्प्यात, विद्यार्थ्यांना येणाऱ्या 4,300 समस्यांवर लोकांकडून मते मागवली. तर दुसऱ्या टप्प्यात, या समस्यांवर दिलेल्या निवेदनावर मतदान घेण्यात आले.
पहिल्या आणि दुसऱ्या टप्प्यांच्या आधारे, चार विविध समस्यांची निवड करण्यात आली. यात शाश्वत पर्यावरण आणि न्याय, परिणाम देणारे दर्जेदार शिक्षण, आरोग्य आणि स्वच्छतेत वाढ, सर्वसमावेशकता आणि समानता सुनिश्चित करणे, यांचा समावेश आहे. या चार समस्या क्षेत्रातून विद्यार्थ्यांनी त्यांच्या पसंतीच्या सामुदायिक समस्यांची निवड केली आणि त्यावर, आपल्या पद्धतीने नमुनादाखल असा तोडगा शोधून काढला.
या समस्यांवरील समाधानाबाबत 29 राज्ये आणि केंद्रशासित प्रदेशातील 1191 विद्यार्थ्यांच्या प्रवेशिका आल्या, या सर्व प्रवेशिकांचे मूल्यांकन करुन सर्वोत्तम अशा 150 चमूंची निवड करण्यात आली. निवड झालेल्या विजेत्यांपैकी 42%विद्यार्थी ग्रामीण भागातील आहेत, तर 57% टक्के सरकरी शाळांमधील आहेत. या विजेत्यांमध्ये 45 टक्के विद्यार्थिनी आहेत.
या विजेत्या चमूंनी दिलेल्या समाधानानुसार पुढची पायरी गाठण्यासाठी मदत होईल, असे अनेक पुरस्कार या चमूंना देण्यात आले. त्यांचे संशोधन, विविध राष्ट्रीय स्तरावरील मंचांवर मांडण्याची संधीही देण्यात आली.
150 विजेत्यांची नावे एका अभिनव आभासी कार्यक्रमात जाहीर करण्यात आली. यावेळी अटल इनोव्हेशन मिशनच्या विविध भागीदार संस्थांचे प्रतिनिधी आणि सहभागी सदस्य उपस्थित होते.
अटल इनोव्हेशन मिशनचे संचालक आर रहमान यावेळी म्हणाले की एटीएल टिंकरिंग मॅरॉथॉन 2019 मुळे विद्यार्थ्यांच्या कल्पनाशक्तीला आणि सृजनशीलतेला योग्य व्यासपीठ मिळाले आहे. यावेळी मुद्दामच आम्ही विद्यार्थ्यांनाच या स्पर्धेची संपूर्ण आखणी करण्यासाठी प्रोत्साहन दिले.
आता या विद्यार्थ्यांचा संशोधक म्हणून प्रवास सुरु झाला आहे. या संशोधनातून बाजारात विकले जाईल, असे उत्पादन शोधून काढणे, ही पुढची पायरी असेल, असे सांगत त्यांनी विद्यार्थ्यांना पुढच्या प्रवासासाठी शुभेच्छा दिल्या.
माय गोव्ह पोर्टलचे मुख्य कार्यकारी अधिकारी अभिषेक सिंह यांनीही विद्यार्थ्याना शुभेच्छा आणि विजेत्यांचे अभिनंदन केले.
Click here to watch the event
या एटीएल टिंकरिंग मॅरॉथॉन 2019 च्या विजेत्यांची यादी बघण्यासाठी खालील लिंकवर क्लिक करा.
https://aim.gov.in/ATLMarathon2019Announcement.pdfG.Chippalkatti/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126
आरोग्य आणि कुटुंब कल्याण मंत्रालय
कोविड - 19 ची सद्य स्थिती
नवी दिल्ली, 21 सप्टेंबर 2022
देशव्यापी कोविड प्रतिबंधक लसीकरण मोहीमेअंतर्गत आतापर्यंत सुमारे 216.95 कोटी  लसीच्या मात्रा देण्यात आल्या आहेत.
गेल्या 24 तासात 12,27,054 लस मात्रा देण्यात आल्या.
भारतातील उपचाराधीन रुग्णसंख्या सध्या 46,216 इतकी आहे.
उपचाराधीन रुग्णांचे प्रमाण सध्या 0.10% इतके आहे.
रुग्ण बरे होण्याचे प्रमाण सध्या 98.71% इतके आहे.
गेल्या 24 तासात 5,640 कोरोना रुग्ण बरे झाले, त्यामुळे आतापर्यंत कोरोना मुक्त झालेल्या रुग्णांची एकूण संख्या 4,39,72,980 वर पोचली आहे.
देशात गेल्या 24 तासात 4,510 नवे रुग्ण आढळले.
सध्याचा दैनंदिन पॉझिटिव्हिटी दर 1.33%.
सध्याचा साप्ताहिक पॉझिटिव्हिटी दर 1.80%
भारतात आतापर्यंत एकूण 89.23 कोटी चाचण्या करण्यात आल्या आहेत, गेल्या 24 तासात 3,39,994 चाचण्या करण्यात आल्या.
S.Patil /S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
नागरी उड्डाण मंत्रालय
केंद्रीय मंत्रिमंडळाने आंतरराष्ट्रीय नागरी विमान वाहतूक , 1944 करारातील सुधारणांशी संबंधित कलम 3 बीआयएस आणि अनुच्छेद 50  आणि अनुच्छेद 56 संबंधी तीन प्रोटोकॉलना मान्यता दिली
नवी दिल्ली, 22 फेब्रुवारी 2023
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आंतरराष्ट्रीय नागरी विमान वाहतूक , 1944 मधील सुधारणांशी संबंधित कलम 3 बीआयएस आणि अनुच्छेद 50  आणि अनुच्छेद 56 वरील तीन प्रोटोकॉलना मान्यता दिली.
शिकागो कराराच्या कलमांमध्ये करार करणाऱ्या राज्यांचे विशेषाधिकार आणि दायित्वे नमूद केली आहेत आणि आंतरराष्ट्रीय हवाई वाहतुकीचे नियमन करणार्या आंतरराष्ट्रीय आयसीएओ मानके तसेच शिफारस केलेल्या पद्धतीचा अवलंब करण्यास प्रोत्साहन देतात.
गेल्या 78 वर्षांमध्ये शिकागो करारात काही दुरुस्त्या करण्यात आल्या आहेत आणि भारताने वेळोवेळी अशा दुरुस्त्यांना मान्यता दिली आहे. आंतरराष्ट्रीय नागरी विमान वाहतूक "शिकागो करार ", 1944 मधील दुरुस्त्यांशी संबंधित खालील तीन प्रोटोकॉलना मान्यता देण्यात आली आहे:
- शिकागो करार , 1944 मध्ये कलम 3 बीआयएस नियम सदस्य देशांना विमान प्रवासात नागरी विमानांविरुद्ध शस्त्रे वापरण्यापासून परावृत्त करण्यासाठी समाविष्ट केला आहे. यावर 1984 मध्ये स्वाक्षऱ्या झाल्या होत्या.
- आयसीएओ कौन्सिलची संख्या 36 वरून 40 पर्यंत वाढवण्यासाठी शिकागो करार , 1944 च्या कलम 50  मध्ये सुधारणा करण्यासाठी प्रोटोकॉल ;
आणि
- एअर नेव्हिगेशन कमिशनचे संख्याबळ 18 ते 21 पर्यंत वाढवण्यासाठी शिकागो करार 1944 च्या अनुच्छेद 56 मध्ये सुधारणा करण्यासाठी प्रोटोकॉल .
या मंजुरीमुळे आंतरराष्ट्रीय नागरी विमान वाहतुकीवरील करारात अंतर्भूत असलेल्या तत्त्वांप्रति भारताची वचनबद्धता अधिक दृढ होईल. या मंजुरीमुळे भारताला आंतरराष्ट्रीय नागरी विमान वाहतुकीशी संबंधित बाबींमध्ये अधिक महत्त्वाची भूमिका बजावण्याची उत्तम संधी मिळेल.
G.Chippalkatti/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 101
आयुष मंत्रालय
म्हैसूरू येथे 8 व्या आंतरराष्ट्रीय योग दिन कार्यक्रमाचे आयोजन : योग प्रात्यक्षिक कार्यक्रमाचे पंतप्रधान करणार नेतृत्व
नवी दिल्ली, 23 मे 2022
8 व्या आंतरराष्ट्रीय योग दिनी  योग प्रात्यक्षिकांचा मुख्य कार्यक्रम 21 जून 2022 रोजी कर्नाटकमधल्या म्हैसूरू येथे होणार आहे. आयुष मंत्री सर्वानंद सोनोवाल यांनी आज जाहीर केले की, यंदाच्या वर्षी सार्वजनिक योग प्रात्यक्षिकाच्या मुख्य कार्यक्रमासाठी म्हैसूरू हे स्थान निवडण्यात आले आहे.
यंदाचा आयडीवाय कार्यक्रम स्वातंत्र्याच्या अमृत महोत्सवी वर्षातला आहे; त्यामुळे मंत्रालयाने देशभरातल्या 75 प्रतिष्ठित स्थानांवरून आयडीवाय पाहण्यासाठी सुविधा करण्याची योजना आखली आहे. तसेच जागतिक स्तरावर भारताचे ब्रँडिंग करण्यावर लक्ष केंद्रीत करण्यात आले आहे.
या कार्यक्रमाविषयी पत्रकारांना माहिती देताना सर्वानंद सोनोवाल म्हणाले, दि. 21 जून रोजी म्हैसूरू येथील मुख्य कार्यक्रमाशिवाय आणखी एक आकर्षण म्हणजे गार्डियन रिंग, रिले योग, कार्यक्रमाचे आयोजन करण्यात आले आहे. परदेशातल्या भारतीय मिशन्सव्दारे आयोजित आयडीवाय कार्यक्रमांचे ‘डिजिटल फीड कॅप्चर’ करण्यात येणार आहे. उगवत्या सूर्याचा देश म्हणून ओळखल्या जाणा-या जपानमधून कार्यक्रम ‘स्ट्रिमिंग’ करण्याची योजना प्रस्तावित आहे. स्थानिक वेळेनुसार सकाळी 6.00 वाजता या मुख्य कार्यक्रमाला प्रारंभ होणार आहे.
आयडीवायपर्यंत कार्यक्रमांची मालिकाच आयोजित करण्याचे नियोजन असल्याचे मंत्री सोनोवाल यांनी सांगितले. यामध्ये 27 मे रोजी हैद्राबाद येथे 25 दिवसांच्या उलटगणतीचा कार्यक्रम आयोजित करण्यात आला आहे. यामध्ये सुमारे 10 हजार योगप्रेमी सहभागी होणार असून ते योग प्रात्यक्षिके करतील.
या कार्यक्रमाला कर्नाटकाचे राज्यपाल, केंद्रीय मंत्री, चित्रपट क्षेत्रातले तारे-तारका, लोकप्रिय कलाकार, क्रीडापटू, योगगुरू, नामवंत मान्यवर, योग आणि संबंधित शास्त्रातले तज्ज्ञ, स्थानिक योग संस्था आणि योगप्रेमी सहभागी होणर आहेत.
याआधी भव्य उलटगणती  कार्यक्रम शिवडोल येथे  आणि लाल किल्ला  येथे आयोजित करण्यात आले होते.
S.Patil/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124